b'\n_START_ARTICLE_\nBrun\xc4\x8dica\n_START_PARAGRAPH_\nBrun\xc4\x8dica ali odrnica  je majhna luknja narejena v zidni strukturi za namestitev koncev palic (majhen okrogel les) ali tramov, ki se imenujejo bruna (na dveh straneh obtesano deblo) in so namenjena podpiranju zidarskega odra. Brun\xc4\x8dice ali odrnice lahko segajo skozi zid in na ta na\xc4\x8din zagotovijo mo\xc5\xbenost namestitve odra ali druge konstrukcije na obeh straneh zidu._NEWLINE_Gradbeni oder je bil v zgodovini pogost, zato tudi brun\xc4\x8dice segajo \xc5\xbee v obdobje anti\xc4\x8dnih stavb. V srednjeve\xc5\xa1ki voja\xc5\xa1ki arhitekturi so to kvadratne luknje s stranico pribli\xc5\xbeno 15 cm. Sam izraz brun\xc4\x8dica je sicer novej\xc5\xa1ega datuma in se danes \xc5\xa1e vedno uporablja.  Gradbeni oder se lahko podpre na zunanjih koncih z navpi\xc4\x8dnimi drogovi (najbolj obi\xc4\x8dajno), z enim koncem na konzolah, ki so trdno zasidrane v zidu ali segajo skozi zid za zagotavljajo oporo za odre na obeh straneh. Tramovi odra se lahko od\xc5\xbeagajo ob zidu, \xc4\x8de jih ni mogo\xc4\x8de odstraniti , se pa brun\xc4\x8dice (luknje), ki ostanejo, obi\xc4\x8dajno izpolnijo po odstranitvi ogrodja, da se prepre\xc4\x8di vstop vodi v zid. Notranje luknje lahko ostanejo odprta, \xc5\xa1e posebej, kadar prostor ni fino obdelan._NEWLINE_Neenaka velikost in razmak lukenj je pomenila, da te niso vplivale na trdnost zidov in so v dobro ohranjenih gradovih, kot je grad Beaumaris, stare brun\xc4\x8dice \xc5\xa1e vedno vidne._NEWLINE_V Belgiji in severni Franciji so bile zelo pogost arhitekturni element civilne arhitekture devetnajstega stoletja in pogosto uporabljene kot dekorativni element. Obi\xc4\x8dajno so bile narejene ni\xc5\xbeje od ravni venca. Pogosto so bile uvrtane v mansardi in lahko zavarovane s kovinskim dr\xc5\xbealom. Luknja je pogosto zaprta s kosom dekorativnega okrasa kot je levja glava (okoli 1830). Pogosto so bile uporabljene pred prihodom hidravli\xc4\x8dne plo\xc5\xa1\xc4\x8dadi in motornih lestev za premikanje pohi\xc5\xa1tva v nadstropja hi\xc5\xa1.'